GiliGold/VAD_KnessetCorpus huggingface dataset:
משה גפני: היועץ המשפטי אמר, שכל עוד תלוי ועומד בג"ץ בעניין הזה, עדיף לקיים רק חילופי דברים, לדבר בין החברים, אבל לא לקבל החלטה.
צ' ענבר: לא בגלל הבג"ץ.
סאלח טריף: זה לא בגלל הבג"ץ.
משה גפני: צודק צבי ענבר.
משה גפני: אמר היועץ המשפטי של הכנסת אתמול בחדר הזה, בישיבת הוועדה: כיון שפונה יושב-ראש ישראל אחת, שהוא אחד מהעותרים לבג"ץ ומבקש- - -
סאלח טריף: הוא ראש סיעת ישראל אחת.
סאלח טריף: אל תסבך אותו.
רחמים מלול: אבל, ברק התפטר.
משה גפני: הוא ביקש כאן מוועדת הכנסת לא לקיים דיון, מכיון שזה תלוי ועומד.
משה גפני: היועץ המשפטי לכנסת אמר, שאם חבר-הכנסת אופיר פינס-פז מבקש בקשה כזו, צריך להתחשב בזה.
משה גפני: אדוני היועץ המשפטי, אני מבין שאתה גם הסתמכת על כך שהוא גם היה יכול לבקש התייעצות סיעתית.
משה גפני: לא חשוב, אבל העיקרון ברור.
ס' טריף: אני מודיע, שכל מי שמפריע לא יקבל רשות דיבור.
משה גפני: לכן, אני סבור, לאחר החלטת הוועדה אתמול, שהיא תקפה גם לגבי ההצעה הזאת, מכיון שאם בג"ץ יחליט שההחלטת הכנסת לא היתה חוקית או שהמספרים השתנו ואז החוק לא התקבל, אין מקום להצבעה על חוק ולבקש שחרור מחובת הנחה--
יאיר פרץ: --כשהוא עדיין לא בא לעולם.
יהודית נאות: התקנון- - -
ס' טריף: חברת-הכנסת נאות!
משה גפני: יש עוד סעיף בתקנון.
נעמי חזן: חבר-הכנסת גפני, האם אתה מוכן שבג"ץ יכריע?
ס' טריף: חברת-הכנסת נעמי חזן וחברת-הכנסת יהודית נאות!
משה גפני: אבל, את לא היית אתמול בוועדה.
נעמי חזן: האם אתה מוכן שבג"ץ יכריע?
ס' טריף: חברת-הכנסת נעמי חזן, אני קורא אותך לסדר.
נעמי חזן: אם כך, תצביע על-פי מצפונך.
משה גפני: אני מכבד את חבר-הכנסת אופיר פינס-פז ואני מקבל את בקשתו.
ס' טריף: חבר-הכנסת גפני, אני קורא אותך לסדר.
ס' טריף: אי אפשר כך.
ס' טריף: אני לא יכול.
דובר: יוסי שריד הגיש.
דובר: האם הוא רוצה שבג"ץ יכריע?
ס' טריף: אני מכריז על הפסקת הישיבה.
דובר: כמה זמן?
ס' טריף: אני לא יודע.
ס' טריף: חברת-הכנסת יהודית נאות תשתוק.
ס' טריף: אני מחדש את הישיבה.
ס' טריף: מי שיפריע מרגע זה ואילך - ייצא מהאולם.
ס' טריף: חברת-הכנסת יהודית נאות, אני שומע את קולה.
יהודית נאות: יש- - -
ס' טריף: האם את מוכנה לצאת החוצה--
ס' טריף: --ולא להפריע לי?
ס' טריף: תצאי החוצה, בבקשה.
יהודית נאות: אני בחוץ.
ס' טריף: תירגעי קצת, ותבואי.
יהודית נאות: אולי אתה תירגע?
ס' טריף: שתי תה או מים - בסדר?
ס' טריף: מה קרה לךְ פה?
יהודית נאות: אני בחוץ, ואני שומעת- - -
ס' טריף: אני שומע את הקול שלךְ מפריע עד פה.
ס' טריף: שבי ותירגעי.
ס' טריף: מה קרה לךְ?
יהודית נאות: יש לך בעיה- - -
ס' טריף: סליחה.
ס' טריף: חברת-הכנסת יהודית נאות, זה לא מכובד.
ס' טריף: האם את יכולה לשבת?
יהודית נאות: יש לו בעיה.
יהודית נאות: אני בחוץ שומעת אותך מעיר.
ס' טריף: אני מעיר לך, כי הקול שלךְ מפריע.
יהודית נאות: יש לך בעיה עם הקול שלי - תתרגל.
ס' טריף: אין לי בעיה עם הקול שלךְ.
ס' טריף: יש לי בעיה עם ההתנהגות שלךְ.
ס' טריף: שבי ותירגעי קצת.
דוד טל: נגמור, נצביע ונלך.
ס' טריף: חברת-הכנסת נאות, במקומךְ לא הייתי מעיר הערות כאלו.
ס' טריף: חבר-הכנסת טל היה ברשות דיבור, והדובר אחריו הוא חבר-הכנסת פינס-פז.
ס' טריף: רבותי, אני מבקש לעשות זאת בקיצור נמרץ.
זהבה גלאון: נרשמתי לפניו.
ס' טריף: יש לי רשימה.
דוד טל: אעשה זאת בדקה.
דוד טל: ברצוני לומר לאדוני, לחבריי ולעמיתיי חברי-הכנסת מסיעות אחרות: מה שקרה בשבוע האחרון, מאז החוק הזה עבר, הוא שיש נסיון שפל להלך אימים כאן על בעלי תפקידים בכירים בכנסת הזאת, שאף לא אחד מאיתנו חושב שהם נגועים בצורה כזו או אחרת ושאף לא אחד מאיתנו חושב שיש לאדם כזה או אחר נגיעה כזו או אחרת.
דוד טל: זה יועץ משפטי בעל שם, שלא תמיד אולי הייתי מאושר מכל החלטותיו, אבל הוא יועץ משפטי שקיבלנו תמיד את הכרעותיו.
דוד טל: אתם לימדתם תמיד את כל העולם - מחנכי כל הדור הזה - שזה שלטון החוק ולמה צריך לקבל את דעתו של יועץ משפטי.
דוד טל: לפתע, עכשיו, לא מקובל עליכם מה אומר יועץ משפטי?
דוד טל: לא מכבדים אותו?
אופיר פינס-פז: זה לא יועץ משפטי.
דוד טל: מנסים להטיל בו דופי?
דוד טל: ראיתי אתמול בשידורי הטלויזיה, והייתי המום.
דוד טל: מה קרה לכם?
דוד טל: איבדתם כל כיוון.
דוד טל: האם רק בגלל שעבר חוק בניגוד להשקפת עולמכם?
דוד טל: האם זה בגלל שעבר חוק בניגוד להצבעתכם?
דוד טל: יש דרכים מסויימות לעשות זאת.
דוד טל: אנו משטר פרלמנטרי דמוקרטי כאן, אפשר לעשות זאת ויש את הדרכים לעשות זאת.
דוד טל: יותר מכך - ברצוני לחזור ולו במעט לְמה שאמרת.
דוד טל: הוועדה הזו, לאורך כל הדרך, בדברים שהיו מאד מיוחדים, אכן נתנה דעתה ואיפשרה פטור מחובת הנחה.
דוד טל: הדבר הזה מתברר כרגע גם בבג"ץ, אבל גם אם לא היה מתברר בבג"ץ אינני חושב שיש לו דחיפות.
דוד טל: דין הבקשה הזו להידחות.
דוד טל: אני סבור, שטוב יעשו עמיתיי, חברי-הכנסת שהגישו את הצעת החוק הזו, אם ימתינו שהצעת החוק הזו תבשיל במשך 45 יום.
דוד טל: יהיה פרק זמן די והותר לחברי-הכנסת לעיין בהצעת החוק, ללמוד אותה מכל הכיוונים שלה ואולי אפילו לתמוך בה.
ס' טריף: תודה.
ס' טריף: עתה, חברת-הכנסת זהבה גלאון.
זהבה גלאון: אדוני היושב-ראש, יש הרבה טיעונים לגוף החוק.
זהבה גלאון: אני מציעה, שמי שדיבר לפני ומי שידבר אחרי לא ידבר כרגע לגוף החוק.
זהבה גלאון: השאלה היא האם אנו, בתור ועדת כנסת, עושים שיקול דעת כמו שעשינו בשורה של מקרים; אני יכולה לתת לך כאן מספר דוגמאות, שחלקן יותר טובות וחלקן טובות פחות וברובן תמכתי בפטור מחובת הנחה ואני חושבת שהיה נכון לעשות זאת.
זהבה גלאון: האם בחוק הזה אין דחיפות?
זהבה גלאון: ברצוני לנמק למה יש דחיפות.
זהבה גלאון: הולך להיות דיון בבג"ץ - ואני אומר זאת לחברי חבר-הכנסת אופיר פינס-פז - ובעקרון בג"ץ לא צריך להתעסק, ולכן זה כלל לא עניין של החלטת יועץ משפטי וזה עניין של פרוצדורה.
זהבה גלאון: הולכים לערער האם ההצעה עברה או לא עברה.
זהבה גלאון: יש מה שנקרא: לחלופין.
זהבה גלאון: הכנסת היא ריבון.
זהבה גלאון: אם כאשר חבר-הכנסת אופיר פינס-פז יבוא לבג"ץ, בג"ץ יגיד שההצבעה לא היתה חוקית ויפסול אותה - הצעת החוק שלנו ממילא מתבטלת.
זהבה גלאון: אבל, היה ובג"ץ, בגלל שיקולים של בג"ץ, לא ירצה להתערב בהחלטות הכנסת - לא יתכן שהכנסת לא תאפשר זאת בסוגיה כל כך רצינית; בגיוס בחורי ישיבות, חוק טל, אנו נתנו פטור מחובת הנחה.
זהבה גלאון: זה היה נורא חשוב.
משה גפני: התעוררות.
משה גפני: ברק אמר להם- - -
דוד טל: הוא חזר בו מאז.
ס' טריף: חבר-הכנסת גפני! חבר-הכנסת וילן!
זהבה גלאון: היושב-ראש, אני יכולה לתת לך רשימה על מה הוועדה נתנה פטור מחובת הנחה, ואני תומכת במה שאני תומכת.
ס' טריף: האם אני יכול לתת לך רשימה ארוכה מה אנו לא נתנו?
זהבה גלאון: אבל, אפשר להראות רשימה מה אנו נתנו.
זהבה גלאון: למה זה דחוף?
זהבה גלאון: ראשית, זה דחוף לפני בג"ץ.
שאול יהלום: האם יש לך דוגמא אחת שהמליאה- - -
יאיר פרץ: אבל, אלה הצעות חוק שלא עברו.
זהבה גלאון: אני תומכת בזה.
זהבה גלאון: תמכתי בזה.
זהבה גלאון: אני חושבת, שזה היה שיקול דעת נכון של הוועדה.
זהבה גלאון: חשבתי שזה היה נכון, ותמכתי בזה.
זהבה גלאון: למה זה כל כך דחוף?
זהבה גלאון: החוק, מה שנקרא חוק דרעי, עבר.
זהבה גלאון: מחר - ואינני מדברת עכשיו על דרעי - או מחרתיים הולכת ועדת השחרורים, שיש לי מה להגיד גם לגביה, לשחרר אלפי פושעים לרחוב.
אליהו סויסה: שקרים.
זהבה גלאון: אני חושבת, שזה מחובת ועדת הכנסת בסיטואציה - לא במקרה, אינני מדברת על דרעי - שהולכים לשחרר.
זהבה גלאון: אני אומרת כך: אם פסיקת בג"ץ תכריע את מה שתכריע, החוק יבוטל.
זהבה גלאון: ברצוני להעיר עוד משפט אחד שהוא לא לגופו.
זהבה גלאון: שמעתי כאן חברי-כנסת - חבר-הכנסת שאול יהלום: "זילות של בית-המחוקקים", וחבר-הכנסת דוד טל: "זילות, התחסדות".
זהבה גלאון: מה קרה לכם?
זהבה גלאון: מי המתחסד פה?
שאול יהלום: אתם.
זהבה גלאון: מנסים לעשות כאן פלסתר- - -
שאול יהלום: אתם המתחסדים.
ס' טריף: חבר-הכנסת שאול יהלום!
שאול יהלום: היא שאלה מי, ואני חייב לענות לה.
שאול יהלום: היא ציטטה אותי.
שאול יהלום: האם לא אענה לה?!
זהבה גלאון: חבר-הכנסת יהלום אומר לחברת-כנסת חזן, בנסיון להטיל דופי בשיקול דעתה: "את שאמונה על הפרוצדורות של הכנסת".
זהבה גלאון: אני רוצה לומר משפט.
שאול יהלום: - - -החוק תקף.
שאול יהלום: היא אמרה שלא.
ס' טריף: היא מדברת מהר, ולכן זה נראה הרבה.
זהבה גלאון: אני רוצה להשלים את המשפט.
אליהו סויסה: מה להשלים?
אליהו סויסה: את מדברת כבר עשרים דקות.
זהבה גלאון: האם אתה מנהל את הישיבה?
זהבה גלאון: !
ס' טריף: חברת-הכנסת זהבה גלאון, דקה וחצי את מדברת, והנה חצי דקה מסתיימת עכשיו.
דובר: איזה שעון יש לך?
יצחק גאגולה: שעון מיוחד.
זהבה גלאון: אני רוצה, שלנגד חברי הוועדה יעמוד השיקול הענייני, כמו שעמד לנגד עיניהם כל שיקול ולא קוניונקטורה פוליטית שבאה לענות לצרכים מאד מסויימים.
ס' טריף: חבר-הכנסת אופיר פינס-פז, אין לך את אותן שתי דקות של חברת-הכנסת גלאון.
אופיר פינס-פז: תחילה, ברצוני למחות בכל תוקף על דברי חברי, חבר-הכנסת דוד טל.
אופיר פינס-פז: אני מקבל פסיקות של כל גורם משפטי בנושאים משפטיים.
אופיר פינס-פז: מה שקרה בדיון והפרוצדורה שהיתה אחרי הדיון - בינם לבין משפט אין דבר וחצי דבר.
דוד טל: יש גם יש.
נעמי חזן: יש ועדת פירושים.
אופיר פינס-פז: על-פי מה נבחרו חברי הפורום?
רחמים מלול: סמכות של היושב-ראש.
דובר: היושב-ראש.
דובר: יועץ משפטי.
אופיר פינס-פז: סמכות של מי?
אופיר פינס-פז: סמכות של מה?
אופיר פינס-פז: על מי?
אופיר פינס-פז: כשמותחים על זה ביקורת, שהיא לגיטימית בעיניי, אומרים שרודפים בעלי תפקידים בכנסת?
אופיר פינס-פז: אם היינו סותמים את הפה כמו דגים ומטייחים, האם זה היה בסדר?
אופיר פינס-פז: יש לשים דברים בפרופורציה.
דוד טל: שמעת את עצמך במשך השבוע?
אופיר פינס-פז: שמעתי את עצמי יפה.
דוד טל: האם שמעת את חבר-הכנסת יוסי שריד אתמול?
אופיר פינס-פז: שמעתי את חבר-הכנסת יוסי שריד.
ס' טריף: חבר-הכנסת דוד טל, שקט.
אופיר פינס-פז: ברור שאני מתנגד לחוק, אבל זה לא העניין.
אופיר פינס-פז: התנגדתי להרבה חוקים שעברו בכנסת.
אופיר פינס-פז: האם זה העניין?
אופיר פינס-פז: האם היה דבר כזה בתולדות הכנסת?
אופיר פינס-פז: תבדוק עם חברי-כנסת ותיקים, שהיו פה בשנות ה-50, ה-60 ו-70.
אופיר פינס-פז: לא היה דבר כזה.
אופיר פינס-פז: לכן, אני מוחה בתוקף.
אופיר פינס-פז: זכותנו לבקר, וזכותנו לפנות לערכאות.
אופיר פינס-פז: מבחינתי, זה לא דבר קל לפנות לערכאות, ולבטח לא כיושב-ראש סיעת ישראל אחת וכנגד יושב-ראש כנסת שהוא חבר סיעתי.
אופיר פינס-פז: בעיניי, זה לא דבר קל.
אופיר פינס-פז: הוא חבר אישי שלי.
יולי יואל אדלשטיין: זה מראה על האהבה שיש לכם לאריה דרעי.
אופיר פינס-פז: אין לזה שום קשר לאריה דרעי.
יצחק גאגולה: אתם מקשרים את זה.
ס' טריף: אני מבקש שקט.
משה גפני: מותר לו להגיד את זה.
זהבה גלאון: חבר-הכנסת גאגולה, מה אתה רוצה?
זהבה גלאון: אני אוהבת אותך.
סופה לנדבר: אנו רשמנו את זה.
זהבה גלאון: צריך שלא ידבר על אהבה.
זהבה גלאון: לכן, עשיתי לו את זה עכשיו.
ס' טריף: רבותי, האפשר להרגע?
אופיר פינס-פז: לגוף הסוגיה, אמר חבר-הכנסת גפני ובצדק שביקשתי אתמול לעצור את הדיון בוועדה על רקע סוביודיצה בעיניי.
אופיר פינס-פז: לצערי, אני רואה בשתי הצעות החוק האלה שמונחות כאן עכשיו סוביודיצה.
זהבה גלאון: משפטית, זה לא נכון.
זהבה גלאון: סוביודיצה זה רק לגבי מה שקורה בבית-המשפט.
אופיר פינס-פז: זהו סוביודיצה לא פורמלי.
אופיר פינס-פז: האם אני יכול לדבר?
נעמי חזן: אתה יכול לדבר, אבל- - -
אופיר פינס-פז: חברת-הכנסת נעמי חזן, גם כשאינני מסכים איתך, וזה קורה לפעמים- - -
נעמי חזן: מותר גם לתקן אותו.
אופיר פינס-פז: אני רוצה להסביר את עמדתי.
ס' טריף: אינך יכול לעשות זאת ביותר מחצי דקה.
אופיר פינס-פז: אבל, לא נותנים לי לעשות זאת.
משה גפני: עכשיו, הם מפריעים לו.
אופיר פינס-פז: בעקרון, אני כמובן תומך בחקיקות האלה, וזו לא השאלה.
אופיר פינס-פז: אבל, אם אני מצביע בעדן - זה אומר שאני מסכים לזה שהחוק עבר, והרי אני טוען שהחוק לא עבר.
אופיר פינס-פז: אם אני מצביע עכשיו בעד פטור מחובת הנחה - זה אומר שהשלמתי עם העובדה שהחוק עבר, ועכשיו אני רוצה לשנות את החוק.
אופיר פינס-פז: זו הצעת חוק בקריאה טרומית.
אופיר פינס-פז: אני מבקש מכם, שתאפשרו לבג"ץ למצות את ההליך.
אופיר פינס-פז: תשאירו את החוק במסלול של 45 יום.
אופיר פינס-פז: תמיד אפשר לחזור ולהניח את אותו חוק ולבקש שוב את קיצור ההליכים ברגע שהעניין הזה ייראה לכם.
יהודית נאות: בעוד 45 יום?
ס' טריף: בירורים לא יהיו כאן.
אופיר פינס-פז: הבג"ץ - יכול להיות שהוא יהיה בשבוע הבא.
ס' טריף: לפני חבר-הכנסת יולי אדלשטיין, אתן רשות דיבור של עשרים שניות לחבר-כנסת ריבלין.
ס' טריף: הוא מעט זמן יהיה חבר-כנסת.
ראובן ריבלין: תמיד תהיה חבר-כנסת, גם אם אתה שר.
ראובן ריבלין: אם אתה אומר שמעט מאד אהיה חבר-כנסת, אני- - -
ס' טריף: לא.
ס' טריף: אתה תהיה שר.
ראובן ריבלין: כיוזם החוק, הייתי מעדיף שהחוק יעבור בנוסחו הראשון עם הרטרואקטיביות, וזה היה החוק הטוב ביותר - משאיר זאת לשיקול הדעת המוחלט לוועדת השחרורים.
י' אלדשטיין: אדוני היושב-ראש, בלי לפגוע באף אחד, אני כאן רואה דוגמא שאנו- - -
יצחק גאגולה: הוא אף פעם לא קיבל חשיפה כזו.
יולי יואל אדלשטיין: אני חושב, שאנו מדברים ולא שומעים את עצמנו - אנשים מאד משכילים, מאד רציניים וחברי-כנסת מאד מנוסים.
יולי יואל אדלשטיין: ידידי, חבר-הכנסת אופיר פינס-פז, טוען: "הנושא לא נושא משפטי ולכן אסור היה לאינסטנציה משפטית, קרי היועץ המשפטי לכנסת שאושר גם בחוק כיועץ משפטי, להכריע בנושא הזה.
יולי יואל אדלשטיין: לכן, אני לוקח אותו לערכה משפטית הכי גבוהה, כי הנושא איננו משפטי".
יולי יואל אדלשטיין: ידידתי, חברת-הכנסת נעמי חזן, אומרת: "אסור לבג"ץ להתערב בהליכי הכנסת ובפרוצדורות".
יהודית נאות: למה אתה נצמד לבג"ץ?
יולי יואל אדלשטיין: בגלל בג"ץ, אנו צריכים לקבל עכשיו את הפטור מחובת הנחה.
נעמי חזן: לא הבנת אותי.
ס' טריף: חברים, חבר-הכנסת יולי אדלשטיין לא הפריע לאף אחד ושתק כל הזמן.
ס' טריף: תשמעי אותו בכבוד.
נעמי חזן: הוא אומר משהו שלא אמרתי.
נעמי חזן: לתקן ולהיאבק מותר.
נעמי חזן: משום שהוא מצטט אותי לא נכון, אני רוצה לתקן.
שאול יהלום: זאת הבעיה - שגם בהצבעה הוא שתק.
ס' טריף: חבר-הכנסת יהלום, בזמן האחרון אתה קטלני.
ס' טריף: חבר-הכנסת יולי אדלשטיין נמצא עתה ברשות הדיבור.
יולי יואל אדלשטיין: כפי שאמרתי, אינני רואה שום סיבה כרגע לשום דחיפות בנושא הזה, אלא אם נסכים כולנו שגורלו של אריה דרעי מעביר את כולנו על דעתנו:
יולי יואל אדלשטיין: את אלה שרוצים לשחרר, וגם את אלה שנואמים פה נאומים--
יצחק גאגולה: זה מה שאמרתי.
יולי יואל אדלשטיין: --באיצטלה של כל מיני דברים, ורק מה שיש לנגד העיניים זה אריה דרעי.
יולי יואל אדלשטיין: אז, סילחו לי.
יולי יואל אדלשטיין: אני לא עשיתי שום דבר על מנת שהוא יכנס לבית-סוהר, ולא אעשה שום דבר על מנת לשחרר אותו.
יולי יואל אדלשטיין: כדאי לדון, סוף-סוף, בחוק הזה לגופו של עניין.
יולי יואל אדלשטיין: נקודה אחרונה - יש הבדל מהותי בין שתי הבקשות, ואינני מבין כלל מדוע מביאים אותן ביחד פרט לנושא של הפטור.
יולי יואל אדלשטיין: אם החוק שמציעה כרגע חברת-הכנסת יהודית נאות עם קבוצת חברים ילך במסלול הרגיל, לגופו של תיקון זה או אחר או הוספת קטגוריה זו או אחרת של אסירים לאלה שלא יעמדו בהחלט אשמח מאד לדון ואולי יש שם רעיונות טובים.
יולי יואל אדלשטיין: יש להזכיר לכולנו, שגם כאן אסור להיגרר יותר מדי רחוק, כי יש ועדת שחרורים.
ראובן ריבלין: האם החוק של חברת-הכנסת נאות רטרואקטיבי או לא?
יולי יואל אדלשטיין: היא מבטלת את הרטרואקטיביות.
ס' טריף: עתה, חבר-הכנסת וילן, ואחרון הדוברים יהיה חבר-הכנסת יאיר פרץ.
אבשלום וילן: הגשתי את ההצעה עם חברת-הכנסת חזן.
אבשלום וילן: אינני יודע למה זה כל כך רוגש.
אבשלום וילן: ברשותכם, אומר 2-3 הערות.
אבשלום וילן: ראשית, חבר-הכנסת יולי אדלשטיין, חבר-הכנסת אופיר פינס-פז פנה לבג"ץ- - -
יולי יואל אדלשטיין: לא הפרעתי לאף אחד, אבל כאן אני חייב לומר שלצביעות הזו יש גבול.
יולי יואל אדלשטיין: חבר-הכנסת יוסי שריד, יושב-ראש המפלגה שלכם, פנה לבג"ץ, ואני מאד מקווה שבעוד שלושים שנה לא יהיה במצב כה עלוב להזדקק לבג"ץ.
זהבה גלאון: דרך אגב, האם נתת לו תצהיר?
יולי יואל אדלשטיין: תפסיקו כבר עם "אופיר פינס-פז".
יולי יואל אדלשטיין: מדובר גם בחבר-הכנסת יוסי שריד.
זהבה גלאון: אנו גאים בזה, שאלה אופיר פינס-פז ויוסי שריד.
יולי יואל אדלשטיין: אי אפשר להתנגד לבג"ץ, וכל הזמן לשכוח שחבר-הכנסת יוסי שריד פנה לשם.
זהבה גלאון: אנו גאים בזה, שיוסי שריד- - -
אבשלום וילן: חברי-הכנסת, אני מקבל את התיקון.
אבשלום וילן: חברי-הכנסת שריד ופינס-פז פנו לבג"ץ בשבתו לא כבית-המשפט העליון אלא כבית-המשפט הגבוה לצדק.
אבשלום וילן: רשאי כל אזרח, אם הוא חושב שנעשה לו עוול, ללא כל קשר לנושא משפטי כזה או אחר, לפנות לבית-המשפט הגבוה לצדק.
אבשלום וילן: לכן, הטיעון שלך, כאילו המשפטי, שיש סתירה בדברי חבר-הכנסת פינס-פז וחבר-הכנסת שריד שלא נוכח, אין לו על מה להסתמך מהבחינה העניינית.
אבשלום וילן: נקודה שניה - אני אכן חושב, שפה ההצבעה הרי היא פוליטית ולא לעניין עצמו.
אבשלום וילן: דרך אגב, צריך שתהיה עמדתי ברורה: החוק הזה נמשך תשע שנים.
אבשלום וילן: לגבי מהות החוק, אני חושב שיש בה הגיון רב מאד.
אבשלום וילן: מה שקרה הוא, שמה שעשו לחוק הזה בכמה החודשים האחרונים הוא דבר בל ייעשה, ולכן אני לוחם נגדו ולכן הגשתי את ההצעה.
אבשלום וילן: לגבי הנושא עצמו, ועדת השרים לענייני חקיקה ישבה והכינה הצעה לשינוי.
אבשלום וילן: היא עדיין לא הגיעה, אבל היא תגיע בשבוע הבא.
אבשלום וילן: מה יקרה אז?
אבשלום וילן: אנו הגשנו הצעות חוק פרטיות, וועדת השרים תביא את הצעתה, והדיון יתקיים בשני מועדים נפרדים.
ס' טריף: למה שלא תחכו לוועדת השרים?
אבשלום וילן: אני מוכן- - -
ס' טריף: היום, לא מניחים.
ס' טריף: מניחים רק ביום שני.
אבשלום וילן: על-פי בקשתך, ואני יושב לידך, הייתי שקט.
זהבה גלאון: ועדת השרים אישרה זאת.
יהודית נאות: אם כך, תצרפו אותנו אליה.
אבשלום וילן: חבר-הכנסת יהלום, כל זמן שלא הוחלפה הממשלה, היא ממשלה לכל דבר ועניין.
זהבה גלאון: זה עולה היום.
יהודית נאות: זה עולה היום.
ס' טריף: זה לא יכול לעלות היום.
ס' טריף: הממשלה לא יכולה להביא היום.
זהבה גלאון: זה הונח היום.
ס' טריף: הממשלה לא יכולה להביא היום הצעת חוק.
יהודית נאות: היא הניחה.
אבשלום וילן: חבר-הכנסת יהלום צודק, שזה מאד לא בריא שמה שבמליאה אנו באים עם פטור מחובת הנחה.
אבשלום וילן: אבל, הדבר היחידי שבשבילו הבאתי את החוק הזה היום הוא העובדה שהממשלה גם כשאין לה רוב תביא אותו, ואני מציע הצעת פשרה.
אבשלום וילן: לא תביא הממשלה - אני לא רוצה פטור מחובת הנחה.
אבשלום וילן: תביא הממשלה - נצטרף פה אחד.
אבשלום וילן: כמו שותפתי להצעה, חברת-הכנסת נעמי חזן--
יהודית נאות: אני נימקתי את זה.
אבשלום וילן: --אני רחוק מלהתלהב מהעברת נושא של הכנסת לבית-המשפט העליון.
אבשלום וילן: אני חושב, שהסיפור של הפרדת הרשויות פה חיוני.
אבשלום וילן: במקרה דנן, שלא כחברי, חבר-הכנסת פינס-פז, אני חושב שהיושב-ראש הכריע שההחלטה התקבלה וזה מופיע בפרוטוקול, וההחלטה תקפה.
ס' טריף: חברי-הכנסת יאיר פרץ ואמנון כהן!
נעמי חזן: אפשר להתכנס סביב הצעת הפשרה.
זהבה גלאון: סביב הצעת הפשרה שלנו.
ס' טריף: רבותי, סליחה! חברות-הכנסת זהבה גלאון ונעמי חזן!
ס' טריף: אני מיד מצביע.
ס' טריף: חברות-הכנסת זהבה גלאון ויהודית נאות, מה זה צריך להיות?
ראובן ריבלין: אל תרגיזו את היושב-ראש.
יהודית נאות: שתקתי חצי שעה.
מיקי לוי: בואו ונצביע.
מיקי לוי: לא צריך לדבר.
יאיר פרץ: אדוני היושב-ראש, אני מסכים עם דברי חבר-הכנסת יהלום, מאחר והוא איש הגון ולמרות שהוא הצביע נגד החוק, הוא נימק פה נימוקים חזקים למה לדחות את חובת ההנחה.
יאיר פרץ: ברצוני לומר שתי הערות: הערה אחת היא לחברתי, חברת-הכנסת נאות.
יאיר פרץ: היא הביאה פה דוגמא של אשה זקנה, לא מנהריה, ואותו בחור צעיר שאמור להשתחרר.
יאיר פרץ: אני רק רוצה לומר לגבירתי, כדי לסבר את אוזניה, שוועדת שליש היא לא דבר גורף.
יאיר פרץ: בראש הוועדה הזו יש שופט.
יאיר פרץ: בסך-הכל, נהנו מוועדת שליש 36%.
יאיר פרץ: זה לא גורף.
יאיר פרץ: לכן, הגיע הזמן לכבד גם שופטים שיושבים שם.
יהודית נאות: גם שקולניק שם.
ס' טריף: תהיה לנו הצבעה אחת כאן על שתי ההצעות.
ס' טריף: מי בעד?
ס' טריף: מי נגד?
ראובן ריבלין: האם החוק של חברת-הכנסת נאות יהיה רטרואקטיבי?
ס' טריף: סליחה, אך אני באמצע הצבעה על בקשה.
אופיר פינס-פז: יש הצעה.
אבשלום וילן: ההצעה שלי - אני הצעתי לחכות ולהצביע על זה עם הממשלה.
נעמי חזן: התייעצות.
זהבה גלאון: התייעצות סיעתית.
ס' טריף: אשיב.
ס' טריף: אני יודע מה צבי ענבר יגיד לי.
ס' טריף: אם אני טועה, הוא יגיד.
ס' טריף: תודה רבה לך, שאתה נותן לי לנהל את הישיבה.
ס' טריף: אין לי פה שום פררוגטיבה לדחות את הדיון.
ס' טריף: היום, אני צריך להכריע כן או לא על-פי התקנון.
ס' טריף: נכון, אדוני?
ס' טריף: חבר-הכנסת אופיר פינס-פז, תודה רבה לך.
אופיר פינס-פז: כן, אבל- - -
ס' טריף: חבר-הכנסת אופיר פינס-פז, האמן לי שאני יודע את תפקידי.
ס' טריף: אינני מתיימר להיות יושב-ראש סיעה.
ראובן ריבלין: יש פה בקשה להתייעצות סיעתית.
ס' טריף: אם יש התייעצות סיעתית - סגרנו את העניין.
ס' טריף: תודה רבה לכם.
דובר: מתי תהיה ההצבעה?
יהודית נאות: כמה זמן זה?
דובר: חמש דקות.
ס' טריף: עכשיו, לפני המליאה, צריך לקבל אישור כדי לכנס את הישיבה שוב.
ס' טריף: אכנס כאן את הישיבה, אם אכנס אותה, בשעה 11:20.
שאול יהלום: האם זה יהיה באמצע המליאה?
אבשלום וילן: צריך אישור מיוחד.
אבשלום וילן: זה מנוגד לתקנון.
ס' טריף: אני מחדש את ישיבת הוועדה, ואנו מצביעים מיד.
ס' טריף: אני אומר לכל החברים, שאנו צריכים להצביע על בקשת חברי-הכנסת יהודית נאות, נעמי חזן ואבשלום וילן.
ס' טריף: ה צ ב ע ה בעד - 3 נגד - 6 הבקשות, לפטור מחובת הנחה מוקדמת על שולחן הכנסת את הצעת חוק העונשין (תיקון - החלת סייגים לשחרור מוקדם), התשס"א-2001, והצעת חוק לשחרור מוקדם של אסירים (תיקוני חקיקה) (תיקון - ביטול החוק), התשס"א-2001, לא נתקבלו.
א' בן-יוסף: שלושה חברי-כנסת הצביעו בעד בעד, וששה חברי-כנסת הצביעו נגד.
ס' טריף: שלושה חברי-כנסת הצביעו בעד, וששה חברי-כנסת הצביעו נגד.
יהודית נאות: אני מבקשת רביזיה.
ס' טריף: יש רביזיה.
רחמים מלול: היא תהיה בעוד שתי דקות.
ס' טריף: נודיע לכם.
ס' טריף: (יו"ר הוועדה, חה"כ ס' טריף, יוצא מחדר הישיבות.
ס' טריף: )
יהודית נאות: בתקנון אין החלטה על שתי דקות.
רחמים מלול: בוועדת הכספים עושים לנו זאת כל יום, ולפעמים במקום.
יהודית נאות: זה לא תקנוני.
יהודית נאות: כבר הכנתי בפגרה הצעה לשינוי התקנון.
יהודית נאות: לרביזיה צריך לתת פרק זמן מסויים.
יהודית נאות: (יו"ר הוועדה, חה"כ ס' טריף, חוזר לחדר הישיבות.
יהודית נאות: )
ס' טריף: רבותי, הרביזיה לא תתקיים היום, אלא ביום שני, כך שיהיה לכם זמן.
יהודית נאות: עד יום שני נעבוד על זה.
ס' טריף: אני נועל את ישיבת הוועדה.
ס' טריף: תודה לכולם.
אופיר פינס-פז: אני מתכבד לפתוח את ישיבת ועדת הכנסת - - -
משה גפני: אדוני היושב ראש, האם אני יכול להציע הצעה לסדר?
אופיר פינס-פז: תאפשר לי קודם כל לפתוח את הישיבה.
אופיר פינס-פז: רשות הדיבור לחבר הכנסת משה גפני שרוצה להציע הצעה לסדר.
משה גפני: יש הצעה של חברת הכנסת יהודית נאות ושלי, שנחליט להוציא את דרעי מהעניין, לדאוג לכך שישחררו אותו, ונתחיל לדון בחוק לגופו.
ראובן ריבלין: יש הצעת החוק של הממשלה - - -
אופיר פינס-פז: לגבי הרוויזיה אני רוצה לומר בפתח דבריי שהיא מיותרת כי על פי הסמכות שיש ליושב ראש הכנסת הוא תמיד יכול להביא מחר עם הצעת החוק הממשלתית, את שתי הצעות החוק האלה על פי שיקול דעתו - - -
יהודית נאות: איך הוא יכול?
אופיר פינס-פז: בין יומיים ל- 45 יום.
אופיר פינס-פז: אם הממשלה לא מתנגדת ואני מעריך שהיא לא מתנגדת - - -
יהודית נאות: למה שוועדת הכנסת לא תחליט שזה יוצמד להצעת החוק הממשלתית?
יהודית נאות: זאת בדיוק הבקשה שלנו.
אופיר פינס-פז: את הבקשה הזאת אינך יכולה להפנות לוועדת הכנסת אלא ליושב ראש הכנסת לכן אני מציע - - -
יהודית נאות: ועדת הכנסת קיבלה החלטות שתוך 14 יום - - -
אופיר פינס-פז: חבל על הזמן - - -
יהודית נאות: בדקתי את החלטות ועדת הכנסת ובכללן 19 פעמים - - -
אבשלום וילן: לפני שבוע, בדיוק מהסיבה שידענו שהצעת החוק הפרטית תעלה, היושב ראש היתמם ואמר: מה, יש הצעת חוק ממשלתית?
אבשלום וילן: היא לא הגיעה אל שולחני.
אבשלום וילן: אם קראתם בעתון – זה לא אומר.
אבשלום וילן: היתה ישיבה רק הוא לא קיבל את הצעת החוק.
אבשלום וילן: היום קיבלנו הודעה שמחר העניין הזה יעלה על סדר היום ולכן אנחנו מבקשים את הרוויזיה.
אבשלום וילן: היינו מושכים את העניין, זאת איננה בעיה, אלא שאנחנו מבקשים את הבקשה שביקשנו אותה כבר לפני שבוע, להצמיד את הצעת החוק שלנו להצעת החוק שתועלה מחר.
ראובן ריבלין: אדוני היושב ראש, הצעה לסדר; אחת משתיים.
ראובן ריבלין: אם מדובר על רוויזיה – אנא ממך אדוני יושב ראש הישיבה, תעמיד את הרוויזיה להצבעה.
ראובן ריבלין: אם מדובר על דיבורים כי אז יש הצעת חוק ממשלתית ואז זה לא עניין של הסדרים.
ראובן ריבלין: אם אתה רוצה לפתוח לשכה להסברים לכל מגישי הצעת החוק – אתה יכול לעשות זאת אבל אני מבקש אותך להצביע על הרוויזיה ולסיים את העניין.
אופיר פינס-פז: הוועדה החליטה לא לשחרר את הפטור מחובת הנחה - - -
יהודית נאות: אנחנו מושכים את הצעתנו.
אבשלום וילן: אנחנו מושכים אותה.
סאלח טריף: אנחנו דנים בערעורים על החלטת יו"ר הכנסת והסגנים שלא לאשר דחיפות הצעות לסדר היום.
סאלח טריף: הערעור הראשון הוא של חבר הכנסת פריצקי בנושא: תחזית משרד האוצר בדבר החזרה למיתון במשק.
יוסף יצחק פריצקי: אדוני היושב-ראש, משרד האוצר הוציא תחזיות רעות, איומות ונוראות לגבי המשק בשנת 2001.
יוסף יצחק פריצקי: כיוון שאני המציע היחיד, זה לא ייקח הרבה זמן.
יוסף יצחק פריצקי: לא נראה לי שהכנסת יכולה להתעלם מנושא כשצופים מיתון של 10%, צופים עלייה בגירעון, צופים ירידה בצמיחה.
יוסף יצחק פריצקי: לא ייתכן שבשבוע כזה, כשמשרד האוצר מוציא תחזית כזאת, הכנסת לא תתייחס.
יוסף יצחק פריצקי: אז אם היו עשרה מציעים יחד אתי, הייתי מבין.
יוסף יצחק פריצקי: לצערי אני המציע היחיד, ואני חושב שמן הראוי להעלות את זה על סדר היום.
סאלח טריף: מה הדחיפות?
יוסף יצחק פריצקי: הדחיפות היא הפרסום עכשיו של משרד האוצר.
סאלח טריף: סגנית יו"ר הכנסת, נעמי חזן, אני מבקש שתשיבי בשם הנשיאות.
נעמי חזן: היה בנשיאות דיון יסודי בנושא של חבר הכנסת פריצקי, כי ראינו בתחזית נושא שהוא גם חשוב וגם דחוף.
נעמי חזן: הסיבה שדחינו את ההצעה היא, שלפנים משורת הדין אישרנו שש הצעות דחופות, שסברנו שהן חשובות ודחופות יותר מהנושא הזה.
נעמי חזן: אני מדברת כאן בצורה פשרנית יחסית, משום שיש דברים בגו מבחינת הערעור של חבר הכנסת פריצקי.
סאלח טריף: הערעור הבא הוא של חבר הכנסת משה גפני, בנושא: חקירות נגד אישי ציבור.
משה גפני: אדוני יושב-ראש הוועדה, ביקשתי הצעה דחופה, כיוון שאני חושב שהכנסת כגוף מפקח חייבת לדון על מה שהתרחש בימים האחרונים.
משה גפני: העיתוי שבו כאשר תלוי ועומד תיק במשך שנה או שנה וחצי, וכאשר מישהו מועמד להיות שר בממשלה פתאום יוצאים החוצה תיקים שנראים כמו תיקים באפילה, זה נראה כאילו מישהו משאיר תיקים בצד למשך שנה, מחכה שאיש ציבור יהיה מועמד להיות שר המשפטים ואז הוא מוציא את התיק.
משה גפני: אני חושב שהכנסת צריכה לדון בנושא, השר לביטחון הפנים צריך להשיב.
סאלח טריף: אתה איש חכם, אבל ניסחת את הערעור לא טוב.
סאלח טריף: הנושא "חקירות נגד אישי ציבור" לא נראה נושא בעל דחיפות, אבל עכשיו אני מבין למה אתה מתכוון.
משה גפני: אני מודה לך על הקומפלימנט.
משה גפני: הניסוח הוא לא שלי, כי אני סבור שאנשי ציבור לא שונים מאנשים אחרים, אבל הבעיה היא בעיתוי של החקירה.
משה גפני: זאת לא הפעם הראשונה שכאשר אדם מועמד להיות שר מוציאים תיק שכבר לפני שנה וחצי היה צריך לסיים אותו.
נעמי חזן: הנשיאות דחתה את הבקשה הזאת פה אחד, עם כל הכבוד לתוספות המלומדות בעל-פה של משה גפני.
משה גפני: זה מה שכתבתי.
נעמי חזן: הנושא הוא נושא מתמשך, ועצם הנימוק שלו מבוסס על ההתמשכות של בעיות כאלה, ולכן יש חשיבות לנושא אבל אין דחיפות.
נעמי חזן: בעניין זה היתה תמימות דעים בנשיאות, שכידוע מורכבת בעיקר מהממשלה הנכנסת.
סאלח טריף: מי בעד לאשר את הערעור של חבר הכנסת גפני?
סאלח טריף: ה צ ב ע ה בעד – רוב נגד – 3 נמנע – 1
סאלח טריף: אני קובע שההצעה אושרה.
סאלח טריף: חבר הכנסת גנאדי ריגר לא נמצא, ולכן ערעורו נדחה.